கா. சிவத்தம்பி - தமிழ் விக்கிபீடியா (Tamil Wikipedia)

# கா. சிவத்தம்பி

### கட்டற்ற கலைக்களஞ்சியமான விக்கிபீடியாவில் இருந்து.

கா.சிவத்தம்பி

கார்த்திகேசு சிவத்தம்பி (கரவெட்டி, யாழ்ப்பாணம், இலங்கை), ஒரு முக்கிய தற்காலத் தமிழ் இலக்கிய விமர்சகர், திறனாய்வாளர் மற்றும் சமூக சிந்தனையாளர் ஆவார்.

## [தொகு] கல்வியும் கல்விப்பணியும்

இலங்கையின் மத்தியப் பகுதியில் அமைந்துள்ள பேராதனைப் பல்கலைக் கழகத்தில் இளமாணிப் பட்டத்தையும், பின்னர் அதே பல்கலைக் கழகத்தில் பயின்று முதுமாணிப் பட்டத்தையும் பெற்றுக்கொண்டார். ஐக்கிய இராச்சியத்திலுள்ள பர்மிங்காம் பல்கலைக் கழகத்தில் ஆய்வுப் படிப்பை மேற்கொண்டு முனைவர் (Ph.D) பட்டத்தையும் பெற்றுக்கொண்டார். 1978 ஆம் ஆண்டு தொடக்கம் சுமார் 17 ஆண்டுகள் யாழ்ப்பாணப் பல்கலைக் கழகத்தில் பணியாற்றினார். பின்னர் மட்டக்களப்பில் அமைந்துள்ள கிழக்குப் பல்கலைக்கழகத்தின் அழைப்பின் பேரில் இரண்டு ஆண்டுகள் அங்கு பணியாற்றினார். தொடர்ந்து தமிழாராய்ச்சி நிறுவனத்தின் வருகைப் பேராசிரியராகவும் ஓராண்டு வரை பணி புரிந்தார். இந்தியா, இங்கிலாந்து, ஜெர்மனி போன்ற பல்வேறு நாடுகளிலுள்ள பல்கலைக் கழகங்களிலும் வருகைப் பேராசிரியராகவும் இருந்துள்ளார்.

## [தொகு] ஆக்கங்கள்

ஆய்வுக்கட்டுரைகள், நூல்கள் உட்பட நூற்றுக்கும் மேற்பட்ட ஆக்கங்களை பல்வேறு துறைகளிலும், ஆங்கிலம், தமிழ் ஆகிய இரு மொழிகளிலும் உருவாக்கியவர். இவர் முதன்மையாகப் பயின்ற துறைகளுக்குப் புறம்பாகவும் பல துறைகளில் இவர் ஆர்வம் கொண்டிருந்தார். இவரது ஆர்வம், தமிழ், சமயம், சமூகவியல், மானிடவியல், அரசியல், வரலாறு, கவின் கலைகள் எனப் பல்வேறு துறைகளையும் தழுவியிருந்தது. மார்க்சியச் சிந்தனைப் போக்குடைய இவர் யாழ்ப்பாணச் சமுதாயத்தின் பல்வேறு குறைபாடுகளையும் கடுமையாக விமர்சித்தார்.

## [தொகு] வெளி இணைப்புக்கள்

- பேராசிரியர் கா.சிவத்தம்பியின் பேட்டி
- Na.Che's critique in Tamil

### [தொகு] இவருடைய நூல்கள்

- இலங்கைத் தமிழர் - யார், எவர்? - நூலகம் திட்டம்
- யாழ்ப்பாணத்தின் புலமைத்துவ மரபு - நூலகம் திட்டம்
- தமிழில் இலக்கிய வரலாறு - நூலகம் திட்டம்
- இலக்கணமும் சமூக உறவுகளும் - நூலகம் திட்டம்
- மதமும் கவிதையும் - நூலகம் திட்டம்
- தமிழ் கற்பித்தலில் உன்னதம் - நூலகம் திட்டம்
- சுவாமி விபுலாநந்தரின் சிந்தனை நெறிகள் - நூலகம் திட்டம்
- திராவிட இயக்கக் கருத்துநிலையின் இன்றைய பொருத்தப்பாடு - நூலகம் திட்டம்

"http://ta.wikipedia.org../../../%E0%AE%95/%E0%AE%BE/2E/%E0%AE%95%E0%AE%BE._%E0%AE%9A%E0%AE%BF%E0%AE%B5%E0%AE%A4%E0%AF%8D%E0%AE%A4%E0%AE%AE%E0%AF%8D%E0%AE%AA%E0%AE%BF.html" இலிருந்து மீள்விக்கப்பட்டது

பக்க வகைகள்: விமர்சகர்கள் | ஈழத்து எழுத்தாளர்கள்

##### Views

- கட்டுரை
- உரையாடல்
- நடைமுறையிலுள்ள திருத்தம்

##### தேடு